PRITARTA

Kaišiadorių rajono savivaldybės administracijos

Švietimo, kultūros ir sporto skyriaus

vedėjo 2020 m. kovo 25 d.

įsakymu Nr. DS-ŠV-91

PATVIRTINTA

Kaišiadorių meno mokyklos

direktoriaus 2020 m. kovo 26 d.

įsakymu Nr. V-58

**KAIŠIADORIŲ MENO MOKYKLOS 2019–2020 MOKSLO METŲ FORMALŲJĮ ŠVIETIMĄ PAPILDANČIO IR NEFORMALIOJO ŠVIETIMO UGDYMO PROGRAMŲ**

**UGDYMO PLANO PAKEITIMAS**

**VII. ugdymo PROCESO organizavimas MENO MOKYKLOJE**

**NuotoliniU BŪDU ekstremalios situacijos metu**

78. Vadovaujantis Lietuvos Respublikos sveikatos apsaugos ministro - valstybės lygio ekstremaliosios situacijos valstybės operacijų vadovo sprendimu, patvirtintu 2020 m. kovo 13 d. įsakymu Nr. V-357 „Dėl sveikatos apsaugos ministro- valstybės lygio ekstremaliosios situacijos valstybės operacijų vadovo 2020 m. kovo 12 d sprendimo Nr. V-343 „Dėl koronaviruso (Covid-19) valdymo priemonių pakeitimo“ 2 punktu ir Lietuvos Respublikos švietimo ir mokslo ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo“ keičiu ugdymo planą papildant VII skyriumi „Ugdymo proceso organizavimas meno mokykloje nuotoliniu būdu ekstremalios situacijos metu“.

79. Šiame skyriuje apibrėžiamas Meno mokyklos formaliojo švietimo papildančio ugdymo ir neformaliojo švietimo ugdymo programų įgyvendinimas iki bus atnaujintas įprastas ugdymo procesas.

80. Vadovaujantis Lietuvos Respublikos švietimo, mokslo ir sporto ministro 2020 m. kovo 13 d. įsakymu Nr. V-349 „Dėl švietimo, mokslo ir sporto ministro 2019 m. balandžio 15 d. įsakymo Nr. V-417 „Dėl 2019-2020 ir 2020-2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“ pakeitimo“, ugdymo proceso metu skiriamos atostogos:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. kovo 16 d. – kovo 27 d.“ |

81. Formalųjį švietimą papildančio ugdymo ir neformaliojo švietimo ugdymo programų ugdymas ekstremalių situacijų metu organizuojamas nuotoliniu būdu:

81.1. Neformaliojo švietimo ankstyvojo meninio (NŠ AMU) ugdymo programa įgyvendinama bendraujant su mokinių tėvais socialinių tinklų Facebook uždarose grupėse.

81.2. Formalųjį švietimą papildančio ugdymo pradinio ir pagrindinio ugdymo, neformaliojo švietimo meno mėgėjų (NŠ MMU) ugdymo programų įgyvendinimui naudojamos nuotolinio mokymosi aplinkos: Skype, Messenger, uždaros ,,Facebook“ grupės, Viber, kurios užtikrina skaitmeninio ugdymo turinio pasiekiamumą, bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku. Lygiagrečiai gali būti naudojamos kitos virtualios mokymosi aplinkos, skaitmeninio turinio ištekliai ir kt.

81.3. Administracija, mokytojai su mokiniais ir jų tėvais (globėjais, rūpintojais) komunikuoja el. dienyne Eduka ir virtualaus mokymosi aplinkose. Gali būti susitarta individualiame lygmenyje dėl komunikavimo kitomis informacijos priemonėmis pvz. socialiniuose tinkluose, vaizdo konferencijų įrankiais ir pan.

82. Už nuotolinio ugdymo organizavimą mokykloje atsakingi direktoriaus įsakymu paskirti asmenys. Už el. dienyno Eduka administravimą, už techninę, metodinę pagalbą – kompiuterininkas, už ugdymo plano įgyvendinimo nuotolinio mokymo platformoje priežiūrą – direktorius, direktoriaus pavaduotojas ugdymui.

83. Ugdymas vykdomas pagal mokytojų (iki ekstremalios situacijos pradžios) parengtą pamokų tvarkaraštį.

84. Visos pamokos pagal tvarkaraštį fiksuojamos el. dienyne Eduka.

85. Mokinių dalyvavimas pamokose, mokant nuotoliniu būdu, žymimas el. dienyne Eduka siekiant laiku identifikuoti technines ir kitas problemas, susijusias su mokinių įsitraukimu į nuotolinio ugdymo procesą. Mokytojai, pastebėję, jog mokiniai neprisijungia prie nuotolinės pamokos, Eduka dienyne žymi „n“ ir informuoja mokyklos administraciją.

86. Mokytojai, iš tėvų gavę informaciją, jog mokinys serga, negali prisijungti dėl techninių galimybių, informuoja mokyklos administraciją, pateisina pamokas pagal galiojančią tvarką.

87.Mokyklos administracija, gavusi informaciją iš mokytojų apie mokinių prisijungimo problemas, susisiekia su mokinių tėvais, aiškinasi situaciją.

88. Mokytojai, atsižvelgdami į esamą situaciją, planuoja ugdymo turinį.

89. Mokinių pasiekimų ir pažangos vertinimas vykdomas pagal galiojančią tvarką. Teorinių dalykų mokytojai pakoreguotuose teminiuose planuose numato, kokio dažnumo ir pobūdžio vertinimas ar kitas grįžtamasis ryšys bus teikiamas. Per mėnesį planuojamas ne mažiau kaip vienas atsiskaitymas, kurio vertinimas fiksuojamas Eduka dienyne, kiti vertinimai gali būti kaupiamieji.

90. Mokytojo numatytas nuotolinio mokymo turinys, mokymo platformos (Skype, Messenger, Viber, uždaros ,,Facebook“ grupės, Eduka ir kt.), atsiskaitymo terminai ir apimtys, susitarimai dėl vertinimo/įsivertinimo aptariami su mokiniu ir/ar mokinio tėvais (globėjais/rūpintojais).

91. Mokytojai, organizuodami nuotolinį mokymą (si), laikosi šių principų:

91.1. Nuotolinėse pamokose naudoja kuo įvairesnį ir interaktyvesnį turinį (ne tik vadovėlį ir pratybas): virtualias pamokas, vaizdines priemones ir kt.

91.2. Užduotis mokiniams rengia atsižvelgdami į amžiaus tarpsnius, gebėjimus, gebėjimą planuoti laiką, turimus įgūdžius.

91.3. Neskiriamos didelės apimties ilgalaikės užduotys. Jei užduotis didesnės apimties, mokytojas organizuoja tarpinius atsiskaitymus 1 kartą per savaitę.

91.4. Naudodamas popierinę mokymo medžiagą (pvz., mokinių turimi vadovėliai, pratybų sąsiuviniai, kt.) pateikia nuorodas į skaitmeninį turinį virtualioje mokymosi aplinkoje.

91.5. Mokymo turinį įkelia į virtualią mokymosi aplinką 1 valandą prieš kontaktinį susitikimą su mokiniais.

91.6. Įrašinėjamas vaizdo pamokas papildo įvairiais skaitmeniniais ištekliais.

91.7. Numato užduotis mokinių mokymuisi bendradarbiaujant poroje ar mažoje grupėje virtualioje aplinkoje ir/arba artimoje aplinkoje su šeimos nariais.

91.8. Siekia pateikti kuo daugiau žaidybinio ugdomojo turinio užduočių, sistemingai naudoja formuojamąjį vertinimą.

91.9. Su kolegomis aptaria tarpdalykinę integraciją, siekiant optimizuoti mokinių mokymosi krūvį.

92. Mokytojų susirinkimai, pasitarimai, darbo grupių susirinkimai organizuojami IT priemonėmis.

\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos posėdyje

2020 m. kovo 19 d. protokolo Nr.1